Go eletša ditho tša bosetšhaba le profense tša mmušo mabapi le mediro ya bašomi.
Go nyakišiša dingongorego tša bašomi mme e šišinye tharollo ya maleba.
Mafelo a a beakantšwe ka mananeo a mabedi, wona ke: Dinyakišišo & Ditshekatsheko tša HR; gammogo le Tlhokomelo le Tshekatsheko.
Go sepelelana le Molaotheo bjalo ka ge go bolelwa ka godimo, Khomišene ya Tirelo ya Setšhaba e hlangwa ke bakomišenare ba 14; bakomišenare ba 5 bao ba lego Tshwane le mokomišenare o tee ka go profense ye nngwe le ye nngwe. Khomišene ya Tirelo ya Setšhaba e thekgwa ke Kantoro ya Khomišene ya Tirelo ya Setšhaba, yeo e etilwego pele ke Molaodi-pharephare, (yo e lego Mohlankedi wa Tšhupatlotlo), kantorokgolo ya yona e Tshwane le kantoro e tee ya tikologo ka go profense ye nngwe le ye nngwe. Dikantoro tše di šoma bjalo ka motheo wa bakomišenare bao ba lego ka go diprofense mme di laolwa ke balaodigolwane ba ditikologo, ka palo ye nnyane ya bašomi ba tlaleletšo. Mafelo a karolo le tiragatšo tšeo di itšeng di beetšwe dikantoro tša tikologo.
Maloko a Khomišene a kgethilwe ke Mopresidente, go tloga ka la 1 Janaware 1999. Go thoma ka mošomo ga semolao ga Khomišene go ile gwa ditelwa go fihla ka la, 1 Julae 1999 ka lebaka la mathatha a semolao mabapi le dintlha tše dingwe tša Molao wa Melao ya Tirelo ya Setšhaba yeo e Fetotšwego,1997 (Public Service Laws Amendment Act, 1997).
Ka la 1 Julae 1999, Molao wa Melao ya Tirelo ya Setšhaba yeo e Fetotšwego,1997 le karolo ya 15 ya Molao wa Khomišene ya Tirelo ya Setšhaba, 1997, le phumulo ya Molao wa Khomišene ya Taolotshepetšo, 1984 (Commission for Administration Act, 1984), o ile wa tsenywa tirišong, seo sa hlola tiragatšo ya Khomišene ka botlalo.
Bjalo ka ge go swanetše, Mopresidente, o kgethile maloko a lesomenne a Khomišene. A mahlano a maloko ao a Kantorokgolong Tshwane mme a senyane a ka go diprofense.
Lekala: Dinyakišišo le Tshekatsheko tša Bašomi - Maikemišetšo a lekala le ke go kgontšha Khomišene go kaonafatša tswalano ya tšhomo le otiti ya taolotshepetšo ya setšhaba le dinyakišišo le go mediro ya go thibela bobodu; le go senkaleswa tiragatšo ya melaotshepetšo ya methopo ya batho ka go Tirelo ya Setšhaba.
Lekala: Kukamelo le Tlhahlobo - Maikemišetšo a lekala le ke go hlama ketapele ya maemo a godimo ya Tirelo ya Setšhaba, pušo ye botse le kabelo ya tirelo yeo e kaonafetšego ka botšeakarolo bja setšhaba.
Molaodi Pharephare wa Kantoro ya Khomišene ya Tirelo ya Setšhaba, Mohumagadi Odette Ramsingh, ke Mohlankedi wa Tshedimošo go ya ka Molao wa Kgodišo ya Phihlelelo ya Tshedimošo. Dintlha tša kgokagano tša Mohumagadi Ramsingh's ke: odetter@opsc.gov.za, Mogala 352-1005.
Tšhupatsela ya go šomiša Molao wa Kgodišo ya Phihlelelo ya Tshedimošo, 2000, e hwetšagala ka go Khomišene ya Afrika Borwa ya Ditokelo tša botho.
Metsotso ya dikopano tša Bolaodi.
Tshedimošo mabapi le tlhahlo ya bašomi.
Dikgokagano le baabi.
Thibelo ya bobodu le tshekatsheko ya tiragatšo ya melaotshepetšo le mediro ya methopo ya batho.
Kaonafatšo ya dikamano tša medirong tša tirelo ya setšhaba le tirišo ya bolaodi.
Kgodišo ya kabelo ya ka botšeakarolo bja setšhaba le otiti ya kobamelo.
Kgodišo ya maemo a godimo a boetapele le tirelo ya setšhaba yeo e kaonafetšego.
Karolo ya 15 Tsebišo ya Kutollo ya Boithaopo mabapi le magoro a direkoto tša Khomišene ya Tirelo ya Setšhaba/Kantoro Khomišene ya Tirelo ya Setšhaba, tšeo di hwetšagalago ntle le gore motho a kgopele phihlelelo go ya ka ditshepedišo tša ka go Molao wa Kgodišo ya Phihlelelo ya Tshedimošo di tla bewa dinakong bonnyane ga tee ka ngwaga mme tša tsebagatšwa ka gare ga Kasete ya Mmušo. Tsebišo ye e hwetšagala ka go websaete ya Khomišene ya Tirelo ya Setšhaba, www.psc.gov.za. Tsebišo e fana ka phihlelelo ya, magareng ga tše dingwe, dipego ka moka tšeo di tsebagaditšwego mme tša hlagišwa pele ga palamente, ga mmogo le direkoto ka moka ka go websaete ya Khomišene ya Tirelo ya Setšhaba, ntle le gore motho a kgopele phihlelelo go ya ka Molao wo o bolelwago. Go tla lemogwa gore direkoto tša diprofense tše dingwe le dipego tša kgoro tše itšeng tšeo di hlamilwego ke Khomišene ya Tirelo ya Setšhaba di hwetšagala go tšwa go diprofense tša tšona le dikgoro e sego Khomišene ya Tirelo ya Setšhaba/Kantoro Khomišene ya Tirelo ya Setšhaba. Go feta moo, pego ya ngwaga ka ngwaga ya Khomišene ya Tirelo ya Setšhaba, mangwalo a ditaba/dimakasine, dipostara, le diphamfolete, di hwetšagala ka mehla go tšwa go Ditirelo tša Dikgokagano & Tshedimošo ka Morena Ben De Villiers, go Bend@opsc.gov.za , goba Mogala. 352-1059. Letlakala la dintlha la ditokomane tšeo di fihlelelwago ga bonolo le ka gare ga Tsebišo ya Karolo ya 15 yeo e hlalošwago ka godimo.
mokgopedi o obamela dinyakwa ka moka tša tshepetšo ka gare ga Molao mabapi le kgopelo ya phihlelelo ya rekoto yeo; le phihlelelo ya rekoto yeo ge e se ya ganetšwa ka mabaka a fe goba a fe a kganetšo yeo e hlalošwago a go.
Khomišene ya Tirelo ya Setšhaba e okamela le go hlahloba mananeo a tirelo ya setšhaba ka malebiša a go fana ka dikeletšo, mme mo go swanetšego, ya dira dinyakišišo go hwetša ditsela tša go kaonafatša kabelo ya tirelo ya setšhaba.
tlhahlobo ya tiragatšo ya mokgatlo le sebopego go fa dihlogo tša kgoro le boetapele bja sepolotiki ka ga mokgwa wo mafelo a a mabedi a ka kaonafatšwago ka gona; le mananeo le tlhahlobo ya tshepetšo tšeo di akaretšago tlhahlobo yeo e tseneletšego ka ga nepagalo ya mananeo le tshepetšo ga mmogo le mananeo le tshepetšo, tšhomego ya mananeo le tshepetšo le peakanyo ya tšona le sebopego. Ge tokišo go tšwa go bolaodi bja tshekoleswa ya ka gare bo sa tšweletše mohola, kgopelo e ka tsenywa kgorong ya tsheko (dikarolo 78 - 82).
Mošomi wa tirelo ya setšhaba a ka tsenya ngongorego goba pelaelo gore Khomišene ya Tirelo ya Setšhaba e nyakišiše mabapi le molao wa semmušo goba tšeo di tlogetšwego ka thoko ka go molao (dikarolo 35 tša Molao wa Tirelo ya Setšhaba, 1994). Melawana ya go tsenya dingongorego/dipelaelo tšeo e tsebagaditšwe ka go Kasete ya Mmušo 23635 ya 19 Julae 2002.
Motho a ka tsenya ngongorego go mohlahlobi wa tša mešomo mabapi le kgononelo ya tlolo ya Molao wa Mekgwa ya Motheo ya Mošomo Molao wa Nomoro ya. 75 wa 1997 - karolo ya 781a, goba Molao wa Tekatekano Mešomong, 1998 Molao wa Nomoro ya. 55 wa 1998 - karolo ya 34e.
Motho a ka kgopela mabaka a tiragatšo ya taolotshepetšo go ya ka Molao wa Kgodišo ya Toka ya Taolotshepetšo (Molao wa Nomoro ya 3 wa 2000) (karolo ya 5).
Motho a ka kgopela phihlelelo ya direkoto tša kgoro ya mmušo goba setho se sengwe sa setšhaba go ya ka Molao wa Kgodišo ya Phihlelelo ya Tshedimošo, 2000 (karolo ya 11).
Mošomi wa tirelo ya setšhaba, mo nakong ya mošomo wa gagwe wa semmušo, o na le maswanedi go ya ka Khoutu ya Maitshwaro ya bašomi ba tirelo ya setšhaba a go bega go bolaodi bja maleba, bofora, bobodu, tsogolekobong, taolotshepetšompe le mediro e fe goba e fe yeo e lego tlolo ya molao goba yeo e šitišago dikgahlego tša setšhaba. Mošomi, yo a palelwago ke go obamela se, o tla bonwa molato wa maitshwarompe. (Molawana wa B.3 le C.4.10 wa Kgaolo ya 2 wa Melawana ya Tirelo ya Setšhaba, 2001).
Maikarabelo a mongmošomo goba mošomi yo mongwe le yo mongwe go utolla maitshwaro a bonokwane le maitshwaro ao a sa nepagalago mošomong a hlohleletša Molao wa Tšhireletšego ya Kutollo, 2000 (Tlhalošo).
Khomišene ya Tirelo ya Setšhaba/Kantoro ya Khomišene ya Tirelo ya Setšhaba e tla, ge go hlokagala, bea nakong le go tsebagatša manyuale wo o hlalošwago ka go karolwana ya ya karolo ya 14, ka makga ao a sa fetego ngwaga.
o išwa go Khomišene ya Afrika Borwa ya Ditokelo tša botho o tla bewa kantorong ye nngwe le ye nngwe ya Khomišene ya Tirelo ya Setšhaba/Kantoro ya Khomišene ya Tirelo ya Setšhaba; le go tsenywa ka go websaete ya Khomišene ya Tirelo ya Setšhaba, www.psc.gov.
Mešomo ya Khomišene ya Tirelo ya Setšhaba (wa sepolotiki) le Kantoro ya Khomišene ya Tirelo ya Setšhaba (taolotshepetšo) di golagane gore mo mabakeng a Molao wo, Khomišene ya Tirelo ya Setšhaba le Kantoro ya Khomišene ya Tirelo ya Setšhaba di seke tša bonwa bjalo ka diinstithušene tšeo di fapanego. Gabotsebotse, Kantoro ya Khomišene ya Tirelo ya Setšhaba ke lefapha la thekgo la Khomišene ya Tirelo ya Setšhaba mme ka fao, di ka se bonwe bjalo ka ditho tša setšhaba tšeo di aroganego tše di swanetšego go obamela ditlhalošo tša Karolo ya 14 (a) ya Molao ka karogano.